Rickie Lambert

Rickie Lee Lambert (født 16. februar 1982) er en engelsk tidligere fotballspiller.
Han har tidligere også spilt for de engelske klubbene Blackpool, Macclesfield Town, Stockport County, Rochdale og Bristol Rovers. Han signerte for Southampton i august 2009. Den 2. juni 2014 ble han kjøpt av Liverpool for £ 4 500 000.


== Klubbfotball ==


=== Tidlig karriere ===
Lambert ble født og vokste opp i Westvale i Kirkby, Merseyside, hos foreldrene Maureen og Ray. Lambert begynte å spille på ungdomsnivået hos sin lokale klubb Liverpool bare 10 år gammel, men ble frigitt av klubben ved 15-årsalderen.


=== Blackpool ===
Lambert prøvespilte for non-league laget Marine, før han fikk plass hos Blackpool i august 1998 som 16-åring. Han debuterte som profesjonell fotballspiller den 7. august 1999 som 17 år gammel, da han kom inn som innbytter i det 68. minutt i en kamp mot Wrexham på Bloomfield Road. Han spilte to kamper til, som innbytter i 1999–2000 sesongen. Sesongen etterpå hadde Lambert en måned-for-måned kontrakt, og slåss for å beholde en plass på reservelaget. Han ble frigitt av Steve McMahon i november 2000.


=== Macclesfield Town ===
Lambert forble uten kontrakt i nesten fire måneder, før han ble signert av Macclesfield Town i mars 2001, der han spilte totalt 9 seriekamper i det resterende av 2000–01 sesongen. Han jobbet ved siden av, på en rødbetefabrikk.
I 2001–02 sesongen ble Lambert fast på førstelaget til Macclesfield, med totalt 40 kamper og 10 mål, hans to første mål kom i en 2–2 kamp mot Forest Green Rovers i FA-cupen den 17. november 2001. Bare en uke senere, skårte Lambert sitt første hat-trick i en 4–1 seier i serien mot Luton Town.


=== Stockport County ===
Macclesfield satte ny rekord i overgangssum, da de solgte Lambert for £300,000 til Stockport County, i en overgang som ble endelig gjennomført 26. april 2002. I sin første sesong (2002-03), spilte Lambert totalt 32 kamper, men skårte bare 2 mål (begge i seriekamper) – i et 2–5 tap mot Swindon Town den 18. januar 2003, og i en 2–2 kamp mot sin tidligere klubb Blackpool den 22. mars 2003. 2003–04 sesongen viste seg å bli Lamberts mest suksessfulle så langt, med 40 seriekamper og 12 mål, inkludert enda et mot sin tidligere klubb Blackpool og to mål i en seier over Rushden & Diamonds i en av de siste kampene i sesongen. Lambert blir jevnlig for Stockport i begynnelsen av 2004–05 sesongen, men senere dårlige resultater og trussel om nedrykk, gjorde at han forlot klubben i februar 2005.


=== Rochdale ===
Selv om han nå var blitt en kjent og respektert spiller, flyttet Lambert ned en divisjon til klubben Rochdale fra Stockport dn 17. februar 2005, dagen etter sin 23. bursdag, for en ukjent sum. Lambert skårte sitt første mål for klubben bare ni dager etter overgangen, i en 1-1 kamp mot Kidderminster Harriers, men kunne ikke sikre opprykk for klubben. I 2005–06 sesongen spilte Rickie i alle 46 seriekampene til Rochdale, skårte totalt 22 mål, inkludert et mål i 3–1 tapet for sin tidligere klubb Macclesfield Town.


=== Bristol Rovers ===

Tidlig i 2006–07 sesongen, ble Lambert solgt for £ 200 000 til Bristol Rovers i en overgang på transfer-vinduets siste dag. Trass i å ha etablert seg på førstelaget tidlig, gikk det helt til november før han skårte sitt første ,ål for klubben, i en 2–0 seier over Barnet. Resten av sesongen viste seg å bli en skuffelse, selv om et mål i det 86. minutt i den siste seriekampen mot Hartlepool United sendte Bristol Rovers til League Two Play-offs, der laget tilslutt klarte opprykk til League One. Lambert skårte også det eneste målet i kampen mot de lokale rivalene Bristol City, som sendte laget til finalekamp mot Doncaster Rovers (som de tapte 2–3 etter ekstra tid).I 2007–08 sesongen spilte Lambert i hver eneste kamp for Rovers, og endte med totalt 19 mål i alle turneringer. Lambert viste seg å være spesielt nyttig i FA-cupen, der han skårte i begge kampene i første runde kampen mot Leyton Orient, to mål i 5–1 seieren i andre runde over Rushden & Diamonds, og det eneste målet i fjerde runde seieren over Barnet, samt det eneste målet i femte runde seieren over Southampton, der han skårte i de siste 10 minuttene av kampen. DTrass i sin relativt lave antall skåringer, ble Lambert klubbens toppskårer i sesongen.I 2008–09 sesongen, etablerte Lambert seg som en av League Ones beste spillere, ved å ende som sesongens toppskårer i serien med 29 mål, sammen med Swindon Towns Simon Cox – et resultat som også ga han hans første plassering på «PFA League One Team of the Year». Gjennom sesongen, der Rovers tilslutt endte på en 11.-plass i serien. hadde Lambert flere imponerende kamper, inklusive å skåre alle fire målene i 4–2 seieren over Southend United, og et hat-trick i 3–0 seieren borte mot Hereford United.


=== Southampton ===


==== 2009–10 ====
Den 10. august 2009, etter totalt 155 kamper og 59 mål for Bristol Rovers, gjennomførte Lambert en overgang til en verdi av rundt f £1 million til nylig nedrykkede League One-klubb Southampton. Angriperen skårte i debutkampen sin mot Northampton Town den 11. august 2009, og endte opp med å bli klubbens mestskårende spiller i sesongen med totalt 36 mål i alle turneringene. Southampton endte på 7.-plass, trass i en 10 poengs straff på grunn av økonomiproblemer i klubben. Lambert ble igjen tatt med på «PFA Team of the Year for League One», og ble også valgt til «PFA Fans' Player of the Year» prisen  i divisjonen. Med sine 31 seriemål, var Lambert mestskårende i de fire øverste divisjonene for 2. sesong på rad.


==== 2010–11 ====
Han skårte sitt mål nr 50, i en 1-0 seier over Carlisle United den 12. februar.  Han avsluttet 2010-11 sesongen som klubbens toppskårer med 21 mål, og klubben endte på 2.-plass og rykket dermed opp til Championship. Den 1. juli 2011, signerte Lambert på en fornyelse av sin kontrakt, som ville holde han i klubben frem til 2014.


==== 2011–12 ====
Den 13. mars 2012, ble Lambert utpekt som «Championship Player of the Year for 2011». Han skårte sitt fjerde hat-trick for sesongen i en 3–2 seier over Millwall. Han skårte også begge målene i 2–0 seieren over Crystal Palace som brakte hans totale antall mål for sesongen opp til 30. Han ble så valgt ut på «2011–12 PFA Championship Team of the Year», sammen med lagkameratene Adam Lallana og Kelvin Davis. Han rundet av sesongen med totalt 31 mål, derav 27 i serien, og Saints sikret seg også opprykk til Premier League, hvorpå Southampton Fansen valgte han til «Player of the Season award» for andre gang på tre år.


==== 2012–13 ====

Lambert skårte i sin alle første Premier League kamp, når han skårte bare noen minutter etter å ha byttet inn for Jay Rodriguez i kampen mot Manchester City. Dette målet betydde at Lambert ble medlem av en celeber grubbe spillere, som alle har skåret mål i alle fire ligadivisjoner. Han fulgte opp med å skåre i kampen mot Manchester United. Han skårte også to mål i 4-1 seieren over Aston Villa. Hans 10. mål i Premier League kom i 2–2 kampen mot Chelsea. Han fikk sitt seriemål nr 100 i en kamp laget tapte for Newcastle, hans 12. seriemål for sesongen. Den 21. mars 2013 signerte Lambert en 2 års forlengelse av sin kontrakt, frem til sommeren 2016.Lambert skåret sitt 14. seriemål for sesongen i hjemmeseieren over Chelsea den 30. mars 2013. Denne kampen var hans 500. seriekamp gjennom tidene. Han rundet av sesongen igjen om lagets toppskårer, med totalt 15 seriemål, der han spilte i samtlige av Saints 38 seriekamper.


==== 2013–14 ====
Lambert startet 2013–14-sesongen med nok et mål, en straffeskåring i kampens siste minutter, som sikret en 1-0 seier over West Bromwich Albion borte på The Hawthorns den 17. august 2013. Lambert skårte sitt seriemål nr 200, i kampen mot Crystal Palace den 28. september 2013. Han fikk totalt 13 seriemål på 37 seriekamper, like mange som Steven Gerrard.


=== Liverpool ===
Den 2. juni 2014, ble Lambert bekreftet som ny Liverpool-spiller etter å ha gjennomgått en medisinsk test, og signerte en to årsavtale, for en overgangssum på £4 million pluss ulike tillegg. Da han hadde blitt dumpet av klubben som ungdom, uttalte Lambert «Jeg har alltid drømt om å spille for Liverpool, men jeg trodde muligheten for å få spille for dem var over. Jeg trodde ikke jeg ville få denne sjansen.»
Hans første seriekamp kom i den første kampen av 2014/2015-sesongen i 2-1 seieren hjemme over Southampton, der han ble byttet inn i det 76. minutt for Coutinho.


== Karriere statistikk ==


== Utenom fotball ==
Lambert er gift med Amy og paret har tre barn sammen. Deres tredje barn, datteren Bella Rose, ble født 8. august 2013, samme dag som han ble plukket ut til sin aller første landskamp, med debut mot Skottland.


== Se også ==
Statistikk om Liverpool FC.


== Referanser ==


== Eksterne lenker ==
(en) Rickie Lambert – FIFA 
(en) Rickie Lambert – UEFA 
(en) Rickie Lambert – Transfermarkt 
(en) Rickie Lambert – national-football-teams.com 
(en) Rickie Lambert – WorldFootball.net 
(en) Rickie Lambert – Soccerbase.com 
(en) Rickie Lambert – FootballDatabase.eu 
(en) Rickie Lambert – Soccerway 
(en) Rickie Lambert – EU-Football.info 
(en) Rickie Lambert – FBref 
(en) Rickie Lambert profile Arkivert 28. september 2013 hos Wayback Machine. på Southampton F.C.
(en) Rickie Lambert karriere-profil Arkivert 17. mai 2014 hos Wayback Machine. på TheSaintsHub.com
(en) Rickie Lambert – på LFChistory.net